- 7.1.5. бондын танилцуулга, гэрээнд заасан бол нийтэд санал болгон гаргасан бондыг хугацаанаас нь өмнө эргүүлэн худалдан авах;
- 7.1.6. энэ журмын 7.5.3, 7.5.4- т заасан арилжаа эрхлэх байгууллагын шаардлага нь үндэслэлгүй гэж үзсэн, эсхүл бүртгэхээс татгалзсан шийдвэрийг эс зөвшөөрвөл Хороонд гомдол гаргах.
- 7.2. Бонд гаргагч нь дараах үүрэгтэй :
- 7.2.1. нээлттэй бонд гаргагч нь андеррайтертай гэрээ байгуулсан байх;
- 7.2.2. санхүүжих чадавхын зэрэглэл тогтоох эрх бүхий байгууллагаар зэрэглэл тогтоолгох бол зэрэглэл тогтооход шаардлагатай үнэн зөв, бүрэн мэдээллийг тухайн байгууллагад гарган өгөх ;
- 7.2.3. Хорооноос бондын бүртгэлтэй холбоотой аливаа мэдээлэл хүргүүлэхийг шаардсан бол тодруулга, нэмэлт баримт бичгийг бонд гаргагч нь заасан хугацаанд Хороонд хүргүүлэх;
- 7.2.4. нээлттэй бонд гарагч нь бондыг анхдагч зах зээлд амжилттай санал болгосон тохиолдолд ажлын таван өдрийн дотор тухайн гаргасан бондын үүргийн гүйцэтгэлийг хангах баталгаа болох эд хөрөнгө, эдийн бус хөрөнгийн барьцааны гэрээ эсхүл мэдэгдлийг улсын бүртгэлд бүртгүүлэх;
- 7.2.5. холбогдох хууль тогтоомж болон энэ журамд заасны дагуу мэдээллийн ил тод байдлыг тогтмол хангах, хөрөнгө оруулагчийн өмнө хүлээсэн үүргээ хэрэгжүүлж ажиллах;
- 7.2.6. бондыг Хороонд бүртгүүлж, энэ журмын 6.2 - т заасан хугацаа дууссанаас хойш тухайн бондыг нийтэд санал болгох тохиолдолд уг хугацаа дуусахаас ажлын 10 өдрөөс доошгүй хугацааны өмнө бондын танилцуулгыг шинэчлэн бүртгүүлэх хүсэлтийг арилжаа эрхлэх байгууллагад гаргаж, Хороонд мэдэгдэл хүргүүлэх;
- 7.2.7. нээлттэй бонд гарагч нь зэрэглэл тогтоолгосон бол хагас жил, бүтэн жил тутам зэрэглэлийг шинэчлэх;
- 7.2.8. бонд гарагчид гуравдагч этгээд баталгаа, батлан даалт гаргасан бол бондын танилцуулгад уг этгээдийн тодорхой, үнэн зөв, бүрэн, мэдээллийг тусгах;
- 7.2.9. бондын танилцуулга, гэрээнд заасан бол хөрөнгө оруулагчийн саналаар түүний бондыг хугацаанаас нь өмнө худалдан авах;
- 7.2.10. тухайн гаргасан бондыг бүртгүүлэхтэй холбоотойгоор Хороонд хүргүүлсэн баримт бичиг, түүнд хавсаргасан холбогдох дүгнэлт зэрэг бусад баримт бичгийг бондын хугацаа дуусаж, үндсэн болон хүүгийн төлбөрийг бүрэн төлж дуусах хүртэлх хугацаанд компани дээрээ хадгалах.
- 7.3. Андеррайтер дараах эрхтэй:
- 7.3.1. хөрөнгө оруулагчийн шийдвэр гаргахад шаардлагатай бонд гаргагчийн талаарх хуулиар хориглосноос бусад бүхий л мэдээллийг бонд гаргагчаас гаргуулан авах;
- 7.3.2. бондыг анхдагч зах зээлд тодорхой хэмжээгээр багцлан стратегийн болон мэргэжлийн хөрөнгө оруулагчид санал болгох, бүхэлд нь эсхүл хэсэгчлэн худалдан авах;
- 7.3.3. үйлчилгээ үзүүлэх гэрээнд заасан бонд гаргагчийн тогтмол болон тухай бүр нийтэд мэдээлэл хүргэх үйлчилгээг үзүүлэх ;
- 7.4. Андеррайтер дараах үүрэгтэй :
- 7.4.1. бондын танилцуулгыг бэлтгэх, анхдагч зах зээлийн захиалгыг авах, хуваарилах, худалдах болон байршуулах үйл ажиллагааг удирдан зохион байгуулах;
- 7.4.2. хоёр болон түүнээс дээш тооны андеррайтер хамтран синдикат хэлбэрээр ажиллах тохиолдолд тэргүүлэх болон туслах андеррайтерийн чиг үүрэг , хариуцлагыг оролцогч талуудын хооронд байгуулсан гэрээнд тодорхой тусгах;
- 7.4.3. анхдагч зах зээлийн захиалга авах явцад харилцагчийг таньж мэдэх, аливаа сэжигтэй гүйлгээний талаарх мэдээллийг Мөнгө угаах болон терроризмыг санхүүжүүлэхтэй тэмцэх тухай хуульд заасны дагуу Санхүүгийн мэдээллийн албанд мэдээлэх;
- 7.4.4. Хороонд бүртгүүлсэн бондын танилцуулгыг нийтэд үнэ төлбөргүй хүргэх, сонирхсон бүх этгээдийг танилцах боломжоор хангах;